CELEX: 21984A0505(01)
Language: el
Date: 1984-04-27 00:00:00
Title: Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για την αποκατάσταση, προς όφελος της τελευταίας, συμφωνηθείσας ποσότητας προτιμησιακής ζάχαρης

Avis juridique important

|

21984A0505(01)

Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για την αποκατάσταση, προς όφελος της τελευταίας, συμφωνηθείσας ποσότητας προτιμησιακής ζάχαρης  

Επίσημη Εφημερίδα αριθ. L 120 της 05/05/1984 σ. 0002 - 0002

***** ΣΥΜΦΩΝΙΑ  υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για την αποκατάσταση, προς όφελος της τελευταίας, συμφωνηθείσας ποσότητας προτιμησιακής ζάχαρης  Επιστολή αριθ. 1  Κύριε,  Η Ευρωπαϊκή Οικονομική Κοινότητα και η κυβέρνηση της Δημοκρατίας της Ινδίας συμφώνησαν τα ακόλουθα:  Η συμφωνηθείσα ποσότητα που αναφέρεται στο άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο καθορίζεται σε 10 000 τόνους (εκφραζόμενους σε λευκή ζάχαρη), από την 1η Ιουλίου 1983.  Η Κοινότητα έλαβε υπό σημείωση την αίτηση της Δημοκρατίας της Ινδίας να αποκατασταθεί εξ ολοκλήρου η αρχική συμφωνηθείσα ποσότητά της και θα το λάβει υπόψη.  Θα σας ήμουν υπόχρεος εάν θέλατε να μου γνωστοποιήσετε τη λήψη της παρούσας επιστολής και να μου επιβεβαιώσετε ότι η επιστολή αυτή και η απάντησή σας αποτελούν συμφωνία μεταξύ της κυβέρνησης της Ινδίας και της Κοινότητας.  Με τιμή,  Εξ ονόματος  του Συμβουλίου των Ευρωπαϊκών Κοινοτήτων     Επιστολή αριθ. 2  Κύριε,  Έχω την τιμή να γνωστοποιήσω τη λήψη σημερινής επιστολής σας, η οποία έχει ως εξής:  «Η Ευρωπαϊκή Οικονομική Κοινότητα και η κυβέρνηση της Δημοκρατίας της Ινδίας συμφώνησαν τα ακόλουθα:  Η συμφωνηθείσα ποσότητα που αναφέρεται στο άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο καθορίζεται σε 10 000 τόνους (εκφραζόμενους σε λευκή ζάχαρη), από την 1η Ιουλίου 1983.  Η Κοινότητα έλαβε υπό σημείωση την αίτηση της Δημοκρατίας της Ινδίας να αποκατασταθεί εξ ολοκλήρου η αρχική συμφωνηθείσα ποσότητά της και θα το λάβει υπόψη.  Θα σας ήμουν υπόχρεος εάν θέλατε να μου γνωστοποιήσετε τη λήψη της παρούσας επιστολής και να μου επιβεβαιώσετε ότι η επιστολή αυτή και η απάντησή σας αποτελούν συμφωνία μεταξύ της κυβέρνησης της Ινδίας και της Κοινότητας.»  Έχω την τιμή να σας επιβεβαιώσω τη συμφωνία της κυβέρνησης της Δημοκρατίας της Ινδίας επί του περιεχομένου της επιστολής αυτής.  Με τιμή,  Για την  κυβέρνηση της Δημοκρατίας της Ινδίας